
اسم المادة: حسن الخُلّق 


اغضيلة انش عمد جلال الطريد ]لاو الله 
طريقك نحو معرفة الله 


.31/231137 /. لامالا للا 





الحمد لله رب العالمين؛ والصلاة والسلام على أشرف المرسلين, سيدنا محمد وعلى آله 

وصحبه ومن تبعهم بإحسان إلى يوم الدين. 

أما بعد: 

أهلّا وسهلًا ومرحبًا بإخوان وأخوات وأهلي وأحبابي, وأسأل الله -سبحانه وتعالى- الذي جمعني وإياكم في هذه الساعة المباركة على طاعته, 
أن يجمعني وإياكم في جنته ودار كرامته, مع النبيين والصديقين, والشهداء, والصالحين. وحسن أولئك رفيقًا. 

وبعد: 

الدرس ده هو الدرس المتمم والمكمل لدرس امبارح» وهو ما يتعلق بمسألة إزاي أكسب الناس! وإزاي فعلًا تكون العلاقة بيني وبين الناس 
قوية جدّاء وقلت لكم إن هي خلاصتها كلها في قضية الاهتمام بالناس» قضية الاهتمام بالناس. 

اليوم بإذن الله -تبارك وتعالى- نكمل درس امبارح. 


من الأمور المهمة جدًا أحبابي اللي تخلي الإنسان مننا يرتبط بالناس بعلاقات قوية, أو الناس ترتبط بيه بعلاقات قوية, هو انبساطك مع 
الناس» تواضعك مع الناس» إنك ما تكونش متكبر مع الناس» يكون فيه انبساط مع الناس» تكون العلاقة بينك وبين الناس مش مبنية على 
الكبر» بل مبنية على التواضع» مبنية على الابتسامة» مبنية على الانبساط في العلاقة مع الناس. 

عشان كده أنا عبرت باللفظ ده لفظة الانبساط لأن الإمام البخاري -رحمة الله عليه- بوب باباء فقال: "الانبساط مع الناس", إنك تكون 
منبسط مع الناس» وذكر فيه حديث عبد الله بن عمرو قال: قال عطاء بن يسارء لقيت عبد الله بن عمرو بن العاص رضي الله عنهماء فقلت: 
أخبرني عن صفة النبي في التوراة» فقال والله إنه لموصوف في التوراة ببعض صفته في القرآن» (يا أيها النبي إنا أرسلناك شاهدًا ومبشرًا ونذيرّاء 
وحررًا للأميين» أنت عبدي ورسولي» “ميتك المتوكل), اللي جاي ده هو بقى المهم (ليس بفظ ولا غليظ, ولا صخاب في الأسواق» ولا يدفع 
بالسيئة السيئة» ولكن يعفو ويغفر). 

الانبساط مع الناس» النبي -صلى الله عليه وسلم- في يوم أتاه رجل ويظهر عليه علامات الاضطراب والخوف, فقال له البي -صلى الله 
عليه وسلم-: "هون عليكَ؛ فان لسث بملك: إِنا أنا ابن امرأة تأكُلْ القَدِيدَ"', أنت خايف ليه؟! ليه مرعوب؟ يا عم الأمور بسيطة جدًا 
الأمور سهلة ما تشدش نفسك كده» يا عم الأمر بسيط جدًا جدًا جدَّاء النبي -صلى الله عليه وسلم- كان لا يلقى الناس إلا وهو منبسط 
معهم» متبسم في وجوههم» ودي من أهم الأمور اللي تخلي العلاقات بينا وبين بعض كويسة. 


١ 
صحيح ابن ماجه‎ 

دل كارينجي في كتاب "كيف تكسب الأصدقاء" جعل إن تان أهم سبب يخلي العلاقات بين الناس كويسة هي قضية الانبساط, إنك ها 
تقابل حد» تقابله بابتسامة طيبة» مش تقابله إن أنت فوق قوي, وهو تحت خالص. لا لا إنك تقابله بابتسامة طيبة» بكلمة طيبة» بالكلمة 
الصالحة, بالابتسامة الرقيقة, وقال إن كل الحكماء الصينيين كانوا بيهتموا جدًا إن عايز تأكد على العلاقة بيقول لك الابتسامة دي كانوا 
بيقولوا داعا عليها هي مفتاح القلوب. تخيل معايا النهاردة, أنا مروح البيت؛ لقيت زوجتي ضاربة بوزء هتكون النتيجة إيه؟ خلاص» الانطباع 
ده انتقل لي الصورة دي خلاص» هيا ضاربة بوز» أنا هضرب بوز أنا كمان. 
في يوم من الأيام نا رايح الشغل» لقيت المدير عمال يزعق» ويشتم, ويغلط. ومكشر, و و و إلى آخره» هتكون النتيجة إيه؟ هتكون النتيجة 
إن كل اللي كته هيتشد. 
فيه قصة بسيطة كده» القصة دي بيقولوا عليها مين اللي ضرب القطة؟ القصة كلها بتوضح إن انبساطك مع الناس وابتسامتك مع الناس» 
وحسن خلقك مع الناس» وتعاملك مع الناس» ده مش بيبقى عليك بس, دا دي ابتسامة بتنطبع على كل الخلق» هتنطبع على كل الناس» 
وضربوا لما مثال إن في يوم من الأيام فيه أب كان متزوج وعنده ابن طلع راح شغله الصبح» فالصبح مديره كان متنرفز جدًا ومشدود جدَّاء 
ومضايق جدًاء فالمدير طبعًا متضايق لأن زوجته الصبح بجدلته» فزوجة المدير شدته الصبح وجدلته» وزعقت معاه, فالمدير راح الشغل متضايق 
ومتنرفز» وعبوس الوجه» ومكشرء ومتضايق» دخل عليه الموظف اللي أحنا بنتكلم عليه فلقى المدير عبوس» ومكشرء وبيزعق له» وبيبهدله, 
فالموظف نفسيته أتشدت جامد» رجع بيته» طبعًا وهو راجع في البيت راكب عربية» سواق الأتوبيس» أو سواق الميكروباص عمل معاه مشكلة» 
إن هو كان متضايق جدًا جدًا جدًاء الموظف عمل مشكلة مع السواق» لأنه كان وراجع مضايق جدًا جدَّاء فرجع الموظف ده البيت» شد 
على زوجته جدَّاء ابنه جاي بيهزر معه قام ضاربه قلمين تلاتةء فالولد واخد القطة ورايح قام الأب ضارب القطة, فالسؤال مين اللي ضرب 
القطة؟ حقيقة اللي ضرب القطة مرات المديرء اللي هيا بدأت يومها بعكننة, بدأت يومها بنرفزة» بدأت يومها بشدة» بدأت يومها بعبوسية 
الوجه» مش بانبساط, ولا التعامل مع الناس» (لا يجد السيئة السيئة)» ولكن كانت النتيجة اللي ضرب القطة حقيقة هي مرات المدير. 
ده كله يوجه لينا هو النبي -صلى الله عليه وسلم- كان بيعمل كده؟ أبدّاء علاقة النبي ما كانتش كده» علاقة النبي كانت مع كل الخلق» 
الابعسامة الطيبة» عشان كده الشيخ بوب باب فقال "باب التبسم"» وذكر في حديث جرير -رضي الله عنه-, فقال: "ما حَجَبَني البي صَلَّى 
اله عليه وسلّمَ مُنْدُ أسْلَمْتُء ولا رَآن إلا تَبَسَمَ في وهي"'. النبي -صلى الله عليه وسلم- ما رأنيش أبدًا إلا تبسم في وجهي» وكان النبي - 
صلى الله عليه وسلم- مزوحًاء بيحب المزاح» وبيحب الضحك» وبيحب العلاقة الطيبة مع الناس» بس طبعًا مش بإفراط» ما يبقاش طول 
النهار يضحك. لاء على قدر علاقته مع الناس» يدي الابتسامة الطيبةء العلاقة الطيبة اللي توضح قد ه ممكن يفتح قلوب الناس هذه 
الابعسامة, ما أجملها من دخلة؛ لما يدخل الزوج على زوجته وهو بيسلم عليها وبيبتسم في وجههاء أو بيبتسم في وجوه أولاده» ما أجمل إن 
احنا نقابل هذه الأمور بالابتسامة. 
هناك في اليابان» مفروض فرض على كل حد في اليابان شغال في وظيفة معينة» في مندوب مبيعات» ودي دورات على فكرة وكورسات» الآن 
بيدوها لمندوب البيع» إنك لازم أهم حاجة تبدأ بجا تقابل بجا العميل» أهم حاجة الابتسامةء ليه؟ لأنك مش هتكسب العميل إلا بالابتسامة 
الطيبة. 
عندنا النبي -صلى الله عليه وسلم- كما يقول جرير: ما رآني رسول الله إلا تبسم. وأصل النبي -صلى الله عليه وسلم- قضية التبسم» علشان 
تكسب الناس» وتبقى علاقاتك مع الناس كويسة» بالتبسم والكلام ده فكان النبي -صلى الله عليه وسلم- بيقول: "تبِسّْمُكَ في وجه أخيكٌ 
صدقة"”. 
" صحيح البخاري 
" صحيح ابن حبان 

أذكر ليكم موقف من حياتناء من فترة كده» كان أحد إخوانا الشباب اتفق مع ناس مسئولين عن سيرك إنه يشيل الفقرات اللي هيا مخالفة 
للشرع» علشان نودي أولادنا كلهم السيرك, أهو يوم الأولاد ينبسطوا فيه الشاهد أنا خدت أولادي ورحت» العجيب السيرك كان فيه 
عروض كتير جد عشرة خمستاشر عشرين فقرةء وكان فيه شخصيات كتيرة جدًا موجودة جوه السيرك» ولكن ما لفتش نظري إلا هو واحد 
بس» هو ده فعلا اللي أنا لفت نظري جدًاء وأكتر حاجة لفتت نظري فيه إنه كان مع كل نظرة للجمهور الابتسامة العريضة اللي كانت 
بترتسم على وشه. ما شاء الله علق معايا أوي إلى الآن, ليه؟ الابتسامة الجميلة, فكان دابا يعمل كده للناس وهو بيبتسم» ما شاء الله الكل 
كان بيحييه تحية كبيرة جدًا جد خلاف أي حد تان ليه؟ هو كان وهو بيوجه وجهه للناس» الابتسامة الطيبة الجميلة اللي تلفت أنظار 
الناس. 

وقلت لكم يا جماعة إذا كان مندوب المبيعات -إخوانا بقى الملتزمين المتدينين- إذا كان مندوب المبيعات علشان يحقق تارجت معين في شغله» 
لازم يقابل العميل بالابتسامة الجميلة, والكلمة الطيبة» إحنا بنقول المشهور عن الملتزمين إنه كشر, مشهور على الملتزمين إنه مش مية وحداشر› 
ده ده حداشر مليون وميه وحداشر ألف وكده, هو كله هنا كده! أنت ليه ليه ليه؟ أفردها يا عم» أفردهاء ليه دايا لما بيحبوا يصوروا الملتزمين 
يصوروهم وهو عامل كدا! ليه؟ ليه؟ النبي -صلى الله عليه وسلم- ما كنش كده. البي -صلى الله عليه وسلم- وشه كان بسام» وشه كان 
ضحوك, لا یری جرير إلا تبسم» جریر بس؟ لاء ده كان منهج عام للبي -صلى الله عليه وسلمت لأن هو علمنا كده, قال: تبسمك في 
وجه أخيك صدقة. 


عايز تكسب الناس قابلهم بالابتسامة الطيبة وبالكلمة الطيبة» تكسب قلوب الناس» بس ما تكترش من الابتسامة» أو الضحك الزائد عن 
اللزوم» لأن ده هيسقط هيبتك ومكانتك بين الناس» أضحك وهزر, ولكن بحدود. 

عشان كده الشيخ قال لنا بعد ما ذكر حديث التبسم قال لك خد بالك ما تكترش من الضحكء عشان الكتير منه بيسقط المهابة» وبيموت 
القلب» كما قال -صلى الله عليه وسلم-: "لآ تكثروا الضّحِكَء فإنَّ كثرةَ الضّحكِ تميث القلب"“ والشيخ بوب لما بابًا فقال "باب 
الضحك". وذكر فيها حديث "إن كثرة الضحك تيت القلب". 

كذلك, أيضًا من باب اللي يخليك بفضل الله ما شاء الله علاقتك كويسة جدًا مع الناس» إنك ما تقابلش دايا السيئة بالسيئة» ولكن حاول 
دابا إن يكون عندك عفو, يكون عندك صفح, لو عايز تكسب الناس أكيد في كتير من الأوقات, طبيعة الحياة فيها شدة شوية» فممكن في 
يوم من الأيام أنا أشد, معلش اللي قدامي يعفوء أو في يوم أنا وزوجتي, أو إحنا اتنين صحاب, أنا وأستاذ ياسرء بيننا وبين بعض مشكلة, أنا 
أترفزت في يوم من الأيام» فأنا أتشديت شوية فزعقت» وده سوء أدب مني» فمعلش أستاذ ياسر خلي عندك عفوء, وسامحني واصفح عني» 
وصدقني ساعتها لما أنا أشوف عفوه. وأشوف صفحه. وهو قادر إن هو ياخد حقه كامل, هتكون النتيجة إن علاقة الحب تسود, قال الله - 
سبحانه وتعالى -: "اذْفَعْ ت هي اجو قدا الذي بيك وَبَيْنَهُ عَدَاوَة كانه وَل حي" 

بس خد بالك هتحتاج صبر شويةء إنك تعفو عن اللي ظلمك دي بتحتاج صبر شوية» "وما َا إلا لَذِينَ صَبرُوا وما قا إلا ذو حظ 
الشيخ بوب باب كامل في القضية دي» فقال: "باب العفو والصفح عن الناس"» وقال لك عن أنس: "أنَّ يَهُودِيّةَ أت الب صَلَّى الله عليه 
وسلّمَ بِشَاةِ مَسْمُومَة فأگل منها. فجيءَ با فقيل: ألا نَفْتُلْهَ قالَ: لا"*, ما تقتلوهاش, عفا عنها وهي حاولت تقتله» خدوا بالکم» مش 
قالت في يوم من الأيام كلمة كده ولا كده» أو في يوم من الأيام أنا أسأت الظن فيهاء لا لا. 


١‏ صحيح ابن ماجه 
ِ صحيح البخاري 

وقال عبد الله بن الزيير على المنبر: "خُذٍ الْعَفْوَ وَأَمْرْ بِالْعْرْفِ وَأَعْرِض عن الجَْاهِلِينَ" > قال: والله ما أمر با أن تؤخذ إلا من 
أخلاق الناس» والله لآخذنها منهم ما صحبتهم» أنا هفضل طول عمري آخذ بالعفو, وأمر بالعرف» وأعرض عن الجاهلين. 

أنا دايا هاخد بالعفوء ودايًا هكون إنسان عفوٌ. 

تيلو معايا أحبابي. موقف حصل نف وأنا في الجيش» طبعًا كنت أنا بنزل مغلا أجازة كل أسبوع, كل تلت أسابيع» يعني كل شهر بنزل أسبوع, 
فكان معروف كده عندناء إحنا كنا في مكتب معين» من مكاتب في الجيش» فكان كل واحد مننا جاي أجازة أسبوع, في واحد تاني أنا جاي 
وهوا نازل أجازةء فهو نازل أجازة بيجيب أكل وهو جايء وأنا باجيب أكل وانا جاي, فكنا مثلا بقى إيه. نجيب واحنا جايين غدوة يوم 
الجي» إحنا كنا بننتظر داعا يوم الحد, ده عودة الأجازات» فأنا راجع من الأجازة» فجايب معايا مثلا صينية مكرونة بشاميل» وفراخ» وحاجات 
من كده» وأجمّع كل أصحايي اللي معايا في المكتب» وناكل مع بعض» وبابقى جايب معايا مغلا إيه جبنة رومي» بحيب لانشون» بحيب جبنة 
نستوء بحيب عيش» بجيب بقسماطء, بحيب كذاء حاجات للعشاء على مدار الفترة دي» لأن الأكل بيبقى ضعيف شوية, فأنا فوجئت إن أنا 
لا يجيب حاجة: أنا حاجتي محطوطة في درج والدرج ده مفتوح للكل» أي حد عايز ياكل بيْطَلّع وبياكل عادي جدَّاء في الجانب التاني كان 
معانا واحد» كان يجيب الحاجة؛ ويرجع يشتكي الفقرء معلش أنا ما قدرتش أجيب حاجة» والكلام ده فقدرًا في يوم من الأيام كده» وطبعًا 
بنلتمس له العذر إنه فقير» ففي يوم من الأيام ساب الضلفة بتاعته مفتوحة كانت حصلت مشكلة ساب الضلفة مفتوحة وجرى» فالضلفة 
اتفتحت» فلقينا فيها طبعًا من الأكل ما لا يعلمه أحد إلا اللّه» وكان بياكل دايا في الدراء بعيد عنناء وياخد الأكل ويداريه في جنب» فطبعًا 
حاجة من اتنين» يا إما أحنا هنعلقه من رجليه بسبب اللي هو عمله» اللي كان معي في المكتب قال لي نعمل إيه معاه» إحنا عمرنا ما أخرنا 
عنه حاجة» فقلت له حاجة من اتنين: يا إما أحنا نعمل مشكلة كبيرة جد يا إما نفهّمه ونعفو عنه» فأنا نزلت أجازة بعد الأسبوع ده على 
طول» فجبت كل حاجة؛ ودرجي عملت له قفل» وقلت له يا فلان أنا عارف كويس جدًا إن أنت بتجيب أكل وبتخبيه وأحنا شفنا الكلام 
ده» وده مفتاح الضلفة بتاعتي أنا وفلان, فيها أكلناء أبقى خد اللي أنت عايزه» طبعًا الكلمة دي علشان توصل منه واللي كان معاه في 
المكتب ضده» ده أمر كان بصراحة صعب جدًاء لأن حياة الجيش صعبة مش سهلةء وإنه كان بيمنع عننا الأكل ده شيء مستحيل صعب 
جدًا على نفسيتنا بالذات» في وقت زي ده» فكون إن أنت تقول له أنا عارف إن أنت كنت بتعمل كذا بس إحنا عافيناء ومع ذلك مفتاح 
الضلفة أهو ابقى خد اللي أنت عايزه» أنتم مش متخيلين العداوة اللي كانت بيننا؟ هو بقى عامل إيه» هو بقى عامل إيه معاناء علاقته معانا 
بقت شكلها إيه, أخلاقه معانا بعد كده كانت عاملة إيه؟ والله العظيم كان في بعض الأوقات ما ياكلش, ويطلع الأكل كده يديه لناء ليه؟ هو 
حس فعلًا بطعم العفو, وده معنى قول الله عز وجل: "فَإِذًا الَّذِي بَيْنَكَ وَبَيْئَهُ عَدَاوَةٌ كاله وَل حمِيم". 


أحد إخواننا بيقول لي: كان لي جار صعب جدًا في التعامل» وكان -والله- يقول لي: دايا بيجي تحت الشباك اللي زوجتي بتنشرء ويحط زبالته» 
ويخط حاجته» ويعمل معانا مشاكل جامدة جذَاء في يوم من الأيام الراجل ده مرض مرض شديد جدّاء وكان لوحده» وزوجته وأولاده كانوا في 
البلد عند حماته» ومرض مرض شديد جدَّاء وكل الناس أصلا كارهاه وما حدش عايز يقف معاه, فقال لي: أنا والله طلعت وشلته أنا وأخويا 
وواحد کمان» ووديته العربية» وكلمت له دکتور» ودفعت له تمن الكشف, وجبت له الدواء» وودیته» فضلت قاعد معاه لحد ما زوجته جت» 
كنت أنا باطلع وبدي له الدواءء وأنا اللي بادي له الحقن» وكذا وكذا وكذاء لحد ما سبحان الله يعني هو جه في الآخر بكى, واعتذر له اعتذار 
شديد جدَاء ليه؟ هي مقابلة العفو ما تدسوش النبي ل قال: "لا تريب عليكم اليومَ يَغْفِرُ اللَّهُ لكم"" في فتح مكة, مكة كلها دخلت في 
الإسلام» ما تدسوش الكلام ده العفو له أثر كبير جا في العلاقة مع الناس. 


* تحسقة الألباني 

كل ما تعفو وأنت قادر تاخد حقك» عفو بعزة. مش عفو بذلة وصغارء إنك تعفو وأنت قادر إنك تاخد حقك. عشان كده الإمام البخاري 
-رحهة الله عليه- وهوا ييأصل للعلاقات بينا وبين بعض قال "باب العفو والصفح عن الناس", لأنه يعلم كويس قد إيه أثر العفو في قلوب 
الناس. 


مش كده وبس» الشيخ برضه ذكر بعد كده باب مهم جدًا جدًا جد يؤدي أيضًا إلى مسألة اللحمة والتحاب بين الناس» هو التعبير عن 
الحب» إنك تحب أخوك, ده بيزود علاقات امحبة والألفة, إنك في يوم من الأيام تروح تزور أخوك, وتقول له: أنا حبك في الله دي في حد 
ذاتا حاجة كبيرة جدًا جدَّاء تأصل معان امحبة والمودة. 

عشان كده في يوم من الأيام» النبي -صلى الله عليه وسلم- كان قاعد مع واحد من الصحابةء فمر عليهما رجل» فقال الرجل للنبي: يا 
رسول الله! إنني أحب هذا الرجل, فقال البي -صلى الله عليه وسلم-: "هل أعلمته؟" قال: لاء قال: "أذهب إلى بيته فاعلمه أنك تحبه", 
وكان -صلى الله عليه وسلم- يقول لأصحابه: "إذا أحبٌّ أحذكم أخاه في الله فلْيُعلِمْهُ فإنّهُ أبْقَى في الألفة وَنْبَتْ في الَوَدة"". 

الإمام البخاري -رحمة الله عليه- بوب باب جميل جدًا يؤصل لهذا الأصلء» فيقول: "باب التحاب بين الناس", إنك تعبّر بالكلمات اللي أنت 
بتحب با الناس» فذكر فيه حديث أي هريرة أن النبي -صلى الله عليه وسلم- قال: والذي نفسي بيده "لا تَدْخُلُونَ اة حم تُؤْمِنُواء ولا 
تُؤْمِنُوا حى تَحابُوا, اول لَك علّى شيءٍ إذا فَعَلَثُمُوهُ تََابَبتُو؟ أَفْشُوا السَّلامَ بِبْئَكُوْ”*, مش في إفشاء السلام كإفشاء سلام» هو إفشاء 
السلام صورة من صور الكلمة اللي با الناس 500 إن أحبك في الله من الكلمات اللي بيها يحدث التحاب» والالتحام والتحام 
القلوب بعضها ببعض. 


البي -صلى الله عليه وسلم- كان دايا بيؤكد على الأصل ده» يمكن ذكرت لكم الدرس اللي فات حديث النبي مع معاذ بن جبل: "يا معاذ» 
والله إن لأحبك". البي -صلى الله عليه وسلم- كان داعا بيأصل المعانى دي "الأنْصازُ لا يبُهُمْ إلا موم ولا يُبِعْضْهُمْ إلا مُنافِق"". 

وا حصلت مشكلة من بعض الأنصار بعد معركة حنين, لما النبي وزع الغنايم على فقراء مسلمة الفتح» فقال: "أُتَرْضّوْنَ أن يذهب النَّانْ 
بالشَاةٍ والبَعيرِ وتَذْهَبُونَ باي صلی الله عليه وسلَّمَ إلى رِحَالِكُم؟ لَوْلَا اجره لَكُنْتُ مرا مِنَ الأنْصّارِء ولو سَلَّكَ الاس واد وشغبًاء لَسَلَكْتُْ 
وادي الأنْصّارٍ وشغبّهًا"'', فقال الراوي: فوالله ما رأيت منهم أحد إلا وقد نكس رأسه يبكي, يبكي ليه؟ يبكي أمام مشاعر البي -صلى الله 
عليه وسلم-». أمام هذا الفيض العظيم من مشاعر النبي -صلى الله عليه وسلم-» يقول هم أنا بحبكم. أتكسفوا من النبي -صلى الله عليه 
وسلم- أمام هذا الفيض اائل من المشاعر 

النبي -صلى الله عليه وسلم- لما يطلع ويعبر عن مشاعره تجاه أي بكر -رضي الله عنه-» واحد يسأل النبي: يا رسول الله من أحب الناس 
إليك؟ النبي يقول: "عائشة" قال يا رسول الله! إنما أسأل عن الرجال؟ قال: "أبوها", قال نمن من؟ قال: "ثم عمر". بيعبر عن مشاعره قدام 


الخلق كلهاء قدام المدينة كلها. 

7 ممحيخ سل 
١‏ صحيح البخاري 
٠‏ صحيح البخاري 





اخسن الخلق" من لسلة "على هدي النبي - شرح كتاب صحيح الأدب المفرد" 





شبكة الطربق إلى الله way2allah.com‏ 





عبروا عن مشاعركم لبعض» باب التحاب بين الناس» عبروا عن حبكم لبعض, الولد مع الولد» والبنت مع البنت» عشان ما حدش يقول دا 
الشيخ كان بيتكلم عن التحاب» فما شاء الله هيا كانت معنا في الجروب وعاملة شغل كويس فيقول لما يا أختي الكرة والله إني لأحبك في 
لله يا بكاش بطل بكش. 

"باب التحاب في الله" ده الشيخ ذكره ما شاء الله لا قوة إلا بالله. حاجة قمة الأخلاق. 

من الأمور أيضًا اللي الشيخ ذكرها وبيتكلم عليهاء ما شاء الله جميلة جدَاء تؤدي برضه إلى التحاب وإيجاد روح الحبة بين الناس» أولاد وأولادء 
وبنات وبنات» أوجدوا روح المزاح بين الناس. 

دای الشخصية البغيضة للناس» المكروهة من الناس» اللي قاعد دابا لا يتكلم إلا بالهم؛ ولا يتكلم إلا بالغم, سبحان الله! فيه شخصيات 
كده تلاقيها محبوبة جدّاء هاتوا مثلا كده النماذج من العلماء ومشايخنا الحبوبين» وهما إيه فوق خالص, تلاقوا دايا عندهم حتة مزحة كده ما 
شاء الله لا قوة إلا باللهء المزاح مع الناس إنك تضحك مع الناس وتزر مع الئاس بمقدارء سبحان اللّه! عشان كده كان النبي داعا بيحب 
يمازح الناس ويضحك معاهم. 

والشيخ الإمام البخاري -رحمة الله عليه- ذكر باب كامل» فقال: "باب المزاح" عشان يقول لك أصول العلاقة السليمة بينك وبين الناس» 
فيه بعض الناس كده! في شخصيات نكدية! فيه شخصيات لا تجيد إلا العكنئة على الخلق, طول ما هو قاعد معاك ما يتكلمش معاك إلا عن 
مصایب» ما عرفتش ده فلان اتحجبس » ده عرفت ده فلان اللي اتقتل» ما عرفش ده. 

أنا اعرف واحدء أول ما أشوفه يقول لي: الشيخ أحمد! أنت عارف فلان الفلان؟ هو ما يكملش, أقول له: إنا لله وإنا إليه راجعون, هو ما 
شاء الله كل أخباره ما بيتكلمش إلا على فلان اللي مات» خالص, والله مفيش مرة قابلته إلا يا شيخ أنت عارف فلان الفلاني؟ أقول له آه» 
أول مرة» يقول: ده مات أمبارح» أقول: إنا لله وإنا إليه راجعون, فيه شخصيات كده لا تجيد إلا العكننة على الخلق. 


البي -صلى الله عليه وسلم- بيقول الشخصية دي ما تبقاش محبوبة وسط الناس» ولكن الشخصية اللي بتكون محبوبة للناس الشخصية اللي 
بتضحك وتزر, والكلام ده. حديث باب الإمام البخاري بوبه فقال: "باب المزاح"» وذكر حديث أنس: "أنَّ رجلا أتى الني صَلَّى الله عليه 
وسلَّمَ فقال : يا رسولّ الله احملني, قال النوئٌ صلَّى الله عليه وسلَّمَ : إنا حاملوكَ على ولد ناقة -ولد ناقة الناقة الصغيرة, وما ينفعش أصلًا 
حد يركب عليها أصلاء ده لو الواحد طلع ركب عليها هتفطس, النبي راح يجاهد, فبيقول له: يا رسول الله يعني جئت أستحملك, هات لي 
ناقة أركبهاء فقال "إنا حاملوك". النبي راح يجاهد! ومع ذلك برضه فيه طرفة! فقال: "إنا حاملوك على ولد ناقة". قال: وما أصنع بولد الناقة؟ 
فقال النيٌ صلَّى الله عليه وسلَّمَ: وهل تلد الإبل إلا النوق""', أنا هحملك على حاجة كبيرةء ما هو الكبير ده برضه ابن ناقة, البي بيمزح 
معاه. 
وعن ابن أبي مليكة, قال: مزحت عائشة عند رسول الله -صلى الله عليه وسلم-» فقالت أمها: يا رسول الله. بعض دعبات هذا الحي» فقال 
البي -صلى الله عليه وسلم-: "بل بعض مزاحنا هذا الحي", إحنا ده مزاحنا أصلاء ده مزاح النبي. 
البي -صلى الله عليه وسلم- في يوم من الأيام خارج في سفر, وطبعًا كان بعض النساء معاه وراكبين على الجمال» وفيه واحد بدأ يغني امه 
أنجشة» وطبيعة الجمال لما بتسمع الشعرء تبدأ بقى إيه تتحرك بسرعة, فطبعًا أنتم عارفين إن النساء إيه! لو اتحركوا بسرعة» هتتخلع المرأة 
كتف تخلع ولا رجل تتخلع؛ عارفين إن هما ضعاف يعني, فالنبي -صلى الله عليه وسلم- قال: 'رَوَيْدَكَ يا أَنْحْسَهُ سَوْقَكَ بِالقَوَارِير""". قال: 
واحدة واحدة بالقوارير» هيتكسروا منناء خد بالك ده لو واحدة اتمزت ووقعت خلاص اتكسرت. 
أ صحيح أبي داود 
أ صحيح البخاري 

فكان -صلى الله عليه وسلم- يداعب وعازح» وأبو هريرة يقول: "قالوا: يا رسولَ الها إِنَكَ تداعِبنا؟! قالَ: إِنّ لا أقول إِلّا حقًا"". حاول 
دای ما تبقاش کئیب» حاولي داعا ماتبقيش كئيبة وسط أصحابك. 

بعض الإخوة أو بعض الدعاة إلى الله -عز وجل-, ودي من الحاجات اللي ما ينفعش» إنه دايا بيجي يتكلم مع الناس» هو عايز يبي 
الناس» يا جماعة بيتكلم على الجنة؛ وعايز برضه يخلي الناس تعيط! يا عم أنت بتتكلم على الجنة أبسط الناس شوية» اضحك» اضحكء يقول 
لك إيه؟ أضحك! تسقط مهابتي بين الناس» النبي -صلى الله عليه وسلم- كان بيضاحك الناس» ويمازح الناس» ويهزر مع الناس. 

"أتث عجورٌ الب صلًى الله عليه وسلّمَ فقالت يا رسولّ الله ادغ لي أن يُدخِلَني الله الجنة قال يا أمَّ فلانٍ إِنَّ الجن لا يدخلّها عجورٌ فوت 
العجورٌ تبكي فقال أخبروها أتما لا تدخلّها وهي عجوڙ فإنَ الله تعالى يقول إن أَنْسَأْنَاهْنَ إِنشَاءً فَجَعَلْمَامُنَ ابكار" يعني أنتي مش هتخش 
كده يوم القيامة» أنتي هتخشي بشكل تان» بصورة تانية. المزاح علشان الناس تحبكم» سيبوكم من الكابة. 


الشيخ ذكر لنا برضه باب مهم جدًاء إزاي تكون العلاقات بيننا وبين بعض قوية. 

بصوا يا جماعة, من أهم الأمور اللي تخلّي العلاقات بين الناس بعضها وبعض قوية, تعاملك مع الناس يكون تعامل راقي» حسن الخلق» كل 
ما يكون فيه حسن خلق بين الناس» ما شاء الله لا قوة إلا بالله. تكون العلاقة قوية جدَّاء وبخاصة الصدق والأمانةء النبي -صلى الله عليه 
وسلم- كسب كل الخلق بصدقه وأمانته -صلى الله عليه وسلم-. 

سيدنا جعفر بن أبي طالب لما وقف بين أيدين النجاشي» وقال له: النبي ده بيأمرنا بالصدق, والصلة, والأمانة» والعفاف» وكذاء النجاشي 
أسلم» لما عرف إن الدعوة دي قائمة أصلا على الأخلاق, والحلقة اللي فاتت ذكرت لكم إن فيه واحد أسلم بسبب أدب شيخ معاه» إزاي 
النهاردة أنا أقول أنا عايز أدعو الئاس وأنا سيئ الكلام, سيئ الخلق, وأتعامل مع الناس بغلظة! 


الشيخ بيقول: من أهم الأبواب اللي بيها قلوب الناس تتآلف حسن الخلق» فذكر حديث أبي الدرداء: "ما من شَيءٍ أثقل في ميزانٍ المؤمِنٍ يوم 
القيامة من خسن ١‏ لو 0 

وقال لنا عبد الله بن عمرو بن العاص: ٣"‏ يَكُنِ البيئ صَلَّى الله عليه وسلَّمَ فَاحِشًا ولا مُتَفَجَشَا وكانَ يقول: إِنَّ من جَيَارَكُمْ أحْسَتَكُمْ 
أخلاقا""'. وذكر حديث النبي -صلى الله عليه وسلم- أنه قال: "ألا أخبركم بأحبكم إل وأقربكم مني مجلسًا يوم القيامة؟ فأعادها مرتين أو 
ثلان. قالوا: نعم يا رسولّ الله! قال: أحسئكم خُلْقًا""". وقال -صلى الله عليه وسلم-: "نا ونث لام صالح الأخلاقي"14. 


البي -صلى الله عليه وسلم- لما وصل المدينة, وعبد الله بن سلام حبر اليهود وصل للبي وبص عليه أول ما شافه كده قال: فعلمت أنه 
ليس بوجه كذاب» أنا شفت فيه صدق» شفت فيه الأخلاق» شفت فيه التواضع» شفت فيه الأدب» وكم رأينا من أقوام أسلموا بسبب دماثة 
خلق البى -صلى الله عليه وسلم-. الأعرابي اللي شده» والبي بعد كده عفا عنه» وأحسن إليهء كانت النتيجة إنه اسل احبر اليهودي اللي 

كان عايز بس يشوف أخلاق النبي -صلى الله عليه وسلم-» فالنبي استدان منه دين» قبل موعد الدين» يعني الدين هيحل مغلا الأربع الجايء 
يوم الاتنين جاله قال له أنا عايز الدين, قال له إحنا موعدنا الأربع, قال له والله. علمتكم يا بني عبد المطلب إلا أنكم قوم مطل فازداد 
الغضب. فعمر قام رايح قال دعني أضرب رأسه يا رسول الله! قال له: لا لا لا سيبه» بل اذهب إلى علي واقترض منه قدر معين» النبي كان 
واخد منه ناقة عندها تلات سنوات عندها أربع سنوات» النبي قال لعمر: خد ناقة عندها مس سنوات» اللي هيا أغلى منها تمتاء وروح أديها 
له» فخدها عمر وراح وقال له: الناقة دي بعتها النبي -صلى الله عليه وسلم- ليك, قال له: بس الناقة دي أغلى من الناقة اللي أنا أديتها 
له. قال له: النبي -صلى الله عليه وسلم- قال له أعطها لَك أغلى نظير لما روعتك» ده عفا عنه» وبعد ما عفا عنه زوده نظير إن عمر بن 
الخطاب روعه. قالت عائشة: "ما خُيْرَ الب صَلَى الله عليه وسلَّمَ ب أمرَيْنِ إلا الختارَ أيُسَرَهُما"9٠.‏ 


يا جماعة, كونك إنك تتعامل مع الناس بحسن الخلق» تتعامل مع الناس بأدب, تعامل مع الناس بأخلاق, تعامل مع الناس برفق, تعامل مع 
الناس باللينء ده معناه إنك تكسبهم» أكتر حاجة تخلي الناس قلوجا ترتبط بيناء إن هما يشوفوا مننا أدب» ويشوفوا مننا أخلاق» ويشوف مننا 
احترام» وشوفوا مننا سلوك طيب. 

الإمام البخاري برضه بوب باب تاني؛ عشان يأكد على أهمية الأدب في التعامل مع الناس, قال: "باب حسن الخلق إذا فقهوا", وذكر حديث 
أي هريرة» "إن الرّجلَ لَيُدْرِكُ بحْسْنٍ خُلَّقه درجة القائم باللّيل""" الصائم بالنهارء يعني إيه بقى حسن الخلق اللي الإمام البخاري بيتكلم عنه 
وخده من كلام البي» قالك ده حاجتين: 

أول حاجة ذكر حديث: سئل النبي: أي الأديان أحب إلى الله؟ قال: "أحبٌ الأديانِ إلى الله تعالى الحيفيّةُ السّمحة"'" إنك تكون سمح مع 
الناس» سمح في كلامك» سمح في طباعك» سمح في أخلاقك, مح في وجهك. "الحنيفية السمحة". آدي واحدة. وذكر عندنا حديث أيضًا 
"سُئل رَسُول الله -صلى الله عليه وسلم- عن أكثّر ما بُدخل الناس التار؟ قال: الفح والقَرْجُ""", الفم والفرج إن لسانك يبقى حلو مع الناس» 
أخلاقك مع الناس كويسة؛ علاقاتك مع الناس كويسة, ساعتها تكون زي الفلء النبي قال: "خيركم إسلامًا أَحاسِئُكُمْ أخلاقًا إذا فَقُهُوا"”". 


الإمام البخاري بيذكر هذا الكلام كله عشان يقول لنا: يا جماعة إن على قدر ما أنت تكون متسامح مع الناس» لو في يوم من الأيام واحد 
خد مني دين» معلش هو مش قادر يدفع» أصبر عليه شوية» وإن شاء الله بإذن الله هيدفع, لو واحد في يوم من الأيام أتكلم معاك بشدة, 
أتكلم أنت معاه بحسن خلق, بلين جانب» بسماحة كلام» أتكلم معاه بالطريقة دي, تكون النتيجة على قدر ما أنت بتتعامل مع الناس بحسن 
الخلق, أنك هتكسبه. أنت هتكسبه في صفك وغير ذلك. 

أهم حاجة من الأمور اللي بتجمع بين العلاقات الطيبة بين الناس حسن الخلق. 

وعلى رأس هذه الأمور اللي الشيخ بقى أتكلم عنها مسألة مهمة جدًا: أوعى في يوم من الأيام يكون طباعك إنك تكون لكان أو طعان» أو 
فاحش» أو بذيء» ودي أبواب ذكرها الشيخ» ذكر "ليس المؤمن بالطعان": "باب اللِعَان", ثم ذكر "باب من لعن عبده فأعتقه". "باب 
التلاعب بلعنة الله" "باب لعنة الكافر"» "باب العيّاب", "باب من مع بفاحشة فأفشاها"2, الشيخ بيقول لك كل دي أبواب أنا هحطها لك» 


۹ 


أ صحيح البخاري 

"٠‏ صحيح الأدب المفرد 
“ممع اجام 
صحيح الترغيب 
ااا اجام 


نا 


۳ 

عشان أنت كمسلم تبعد عنهاء ليه يا شيخنا الكريم يا شيخنا العظيم؟ ليه يا إمام يا بخاري؟ قال لك لأن طبيعة الناس بتنفر من الكلمة 
الوحشة» طبيعة الناس بتنفر من الإنسان العيّاب اللي ما بيشوفش فيّ إلا العيوب» طبيعة الإنسان ما بتحبش البذاءة في الألفاظ, فالشيخ ذكر 
لنا باب فقال "ليس المؤمن بالطعان", وذكر فيه حديث عبد الله بن عمر -رضي الله عنه-» قال معت النبي -صلى الله عليه وسلم- يقول: 
"لا بغي للمُؤمن أن يكونّ لعَّانَ”* "2 وذكر أيضًا حديث النبي -صلى الله عليه وسلم-, لما مرّ على النبي -صلى الله عليه وسلم- يهودًا 
"ققالوا: 0 عليكم. فقالّث عائشة: 2 ولَعَنَكُمْ الله وغَضِب 07 قال: مَهْلّا يا عَائِسَكُ عَلَيْكِ بِالرَفْي, وإياك والنفَ والفخشّ 
قالّث: أو تَسْمَعْ ما قالوا؟ قالَ: أو تَسْمَعي ما قُلتْ؟ رَدَذْتْ عليهم» فَيُسْتَجَابُ لي فيهم» ولا يُسْتَجَابُ هم في" المسألة انتهت خلاص» 
لو كلب في يوم من الأيام وأنا ماشي في الشارع هوهو عليّ هزعق لکلب عدى ومشى» انتهت» المسألة انتهت» واحد شتم واحد غلط» 
واحد أساء. 

وقال -صلى الله عليه وسلم-. في حديث عبد الله بن مسعود: "ليس المؤمنْ بالطَّعَانٍ ولا اللّعَانِ نِ ولا الفاحش ولا البذديء"' ". 

"باب اللعان" قال: "إن اللَعّانين لا يكونوا يوم القيامة شهداء ولا شفعاء". وقال: "لا ينبغي للصديق أن يكون لعانً". 


"باب من لعن عبده"» النبي في يوم مر على الصديق أي كر -رضي الله عنه-, تقول عائشة: "مر الب -صلَى الله عليه وسلّم- بأبي بكر 
0 فالتفت إليه؛ فقال: لعَانِينَ وصدّيقِينَ؟! كاذ ورب الكعبة» فأعتق أبو بكر -يومئذٍ- بعض رقيقه, ثم جاء البيّ حاضلى 
لله عليه ۾ وسلّ-. فقال: لا أعوذ""", أنا ما عدتش أعمل كده ثاني» أوعى في يوم من الأيام لسانك يكون كده» أوعى في يوم من الأيام زي 

ف للأسف كتير من شبابناء يا ابن كذاء ده أنت ابن كذاء أوعى في يوم من الأيام يكون لسانك كده» فحاش, لعان» بذيء. 


الشيخ ذكر "باب التلاعن بلعنة الله" قال: "باب لا تتلاعنوا بلعنة الله ولا بغضب الله ولا بالنار" من الحاجات للأسف اللي بيقع فيها كتير 
من الناس إنه دايا من الأخطاء الشديدة جدًاء اللي بيقع فيها كتير جدًا من الناس» إنه يكون عيّاب» إنسان عياب» ما يشوفش إلا العيوب» 
يعيب» إيه يا عم اللي انت لابسه ده» الناس يا جماعة ما بتحبش كده» قلنا لو عايز تنصح أنصح بأدب» ما تجرحش حد, ولكن -سبحان 
لله- فيه بعض الناس لا يرون إلا عيوب الناس» يا عم روح ده شوف هدومك عاملة إزاي ؟ يا عم روح أنت بتعرف تتكلم أصلاء يا عم روح 
مش عارف إيه, الكلمات دي بتجرح الناس» وبالتالي تفقد العلاقات الطيبة بينك وبين الناس» يا جماعة ما تبصوش لعيوب الناس» هتبصوا 
لعيوب الناس صدقني انت هتضيع» وهتكون أول واحد متلبس بمذه العيوب. 

من الأمور اللي الشيخ أتكلم عنها أيضا وهي قضية جميلة جدَّاء من الأمور اللي برضه بتخلي الناس تتعلق بنا قوي هي قضية المدح, النبي 
-صلى الله عليه وسلم- في يوم قاعد مع الصحابة فقال: "نعم الرجل أبو بكر نِم الرجلٌ عمرٌ نعم الرجل أبو عَبَيْدَةَ ِن اراح نِغمَ الرجل 
أُسَيْدُ بْنُ حَصَيرٍ نِعُمَ الرجل ابت بن قَيْسٍ بن ماس نعْمَ الرجل مُعَادُ بْنُ جبلٍ نعم الرجل مُعَاذُ بن عَمْرو بن الجَمُوح"', يا نهار أبيض! النبي 
بيذكر فيهم كلام جميل جدًا ما شاء الله. ٠‏ 

النبي -صلى الله عليه وسلم- في يوم قاعد بيقول لابن مسعود: "من أَحَبَ أن يقراً القرآنَ غصًا كما اء فَلْيَْرَا على قراءة ابن أَمَ عبد""". 
النبي -صلى الله عليه وسلم- في يوم قال لأبي موسى الأشعري: "يا أبا مُوسَى لذ أوتيت مزمارًا من مَزامیر آل داؤة"' '. 

النبي -صلى الله عليه وسلم- في يوم وهو وقاعد مع الصحابة قال: "خُدُوا القُرْآنَ من أَْبَعةِ: مِن ابْن أُمَ عَبْدٍ فَبَدَا به وَمُعَاذِ بن جَبَلِ وأ 
بن گعْپ» وسال مَؤْلَ ي حُدَيْفَة"'" خذوا القرآن من دول. 00 
التي سصلى الله عليه وسلم- كان ييحب يدح كل صحاي جا فيه» البي -صلى الله عليه وسلم- في يوم يقول للصحابة: "أرخم أئني باي 
أبو بَكرٍ وأشدّهم في دين الله عمر وأصدفهم حياءً عثمان وأعلمهم بالحلالٍ والحرام معاد بن جبل"' "2 أقضاهم علي» أقرأهم أبي, إيه ده؟ البي 
دسق الله غل رسك كان بيهو ردق على كل إقنان عا فة الى صلق الأدهليه ويام حدق يوم قال لان ميرد "قاق الان 
أثقل من جبل أحد". النبي كان بيحب بمدح الصحابة, والله العظيم لو في يوم من الأيام وأنت قاعد مع زوجتك على الأكلء وني يوم من 
الأيام قلت لما ما شاء الله لا قوة إلا بالله, الأكل النهاردة حاجة تحفة, حاجة رائعة» أنت مش متخيلين الكلمة دي ممكن توصل زوجتك فين» 
والله لو مهمومة منك لو متضايقة منك؛ لو كانت ناوية تحدفك من الشباك, وقلت ها الكلمة ديء اتفرج» كل حاجة تنتهي» كل مشكلة 
تنتهي» ما شاء الله لا قوة إلا بالله» يعني في يوم من الأيام, زوجتك جاية كده» فقلت ما شاء الله يا جماعة -هي مليانة جدًا- ما شاء الله يا 
جماعة غزال ماشي يا جماعة, أنتم مش متخيلين الكلمة دي ممكن تعمل إيه في الزوجات! وعلى العكس. 


في يوم من الأيام واحد بيصحي زوجته لصلاة الفجر, شوفوا النموذجين المدح الجميل» واحد بيقول لزوجته بيصحيها لصلاة الفجرء يلا عشان 
تصلي الفجر» قومي صلي الفجر, صلي الفجرء لو ما صلتيش الفجر هتروحي جهنم» جهنم وبئس المصيرء يا منافقة» أنتي فيكي شعبة من 
النفاق, يا عم» واحدة واحدة, كانت النتيجة! طب والله ما أنا قايمة. 
قارن بين التاني: صلاة الفجرء أنا والله عارف إن أنت تعبانة طول الليل مع الأولاد, تعبانة طول النهار مع الأولاد. بس إن شاء الله بإذن الله 
ربنا يكرمك» على فكرة والله أنا ما قمت إلا لأ بتعلم منك قد إيه أنت بتسمعي صلاة الفجر وتقومي, بتكون النتيجة قامت بصت كده» 
وقامت نطت كده» أتوضت وصلت» ليه؟ امدحوا الناس بالخير اللي تعرفوه» بس مش على طول! لأن طبعًا لو فضلت تقول لك يا غزال يا 
غزال يا غزال» هتكون النتيجة أنت أول واحد هتكون رايح فيهاء علشان كده المدح عندنا لابد أن هو يكون وسطء يعني ما بين إن أنت 
تدي الكلمة الطيبة ترفع من روحها المعنوية, وتثني عليها بما تعلم فيهاء وني نفس الوقت ما تكونش -والعياذ بالله- تتكلم بكلام تدبح بيها 
اللي قدامك, تفضل تقول لواحد: أنت ما شاء الله الآية» العلامة سماحة الشيخ» فضيلة الشيخ» مش عارف إيه. لحد ما - والعياذ بالله- 
الراجل يعني ! 
البي -صلى الله عليه وسلم- ثبت في حديث أي بكرة "مَدَحَ رَجُلٌ رجلا عند الب صَلَّى الله عليه وسلَّم قالَ: فَقالَ: وَيْحَكَ قطغْت عَنقَ 
صَاحِبِكَ, فَطَّعْتَ عُنْقَ صَاحبك مِرَارًا إِذَا كانَ أَحَدَكُمْ مَادِحًا صَاحِبَهُ لا حال َلْيفاه: أخسب فلانًاء وَاللَهُ حَسِيبُكُ وَل ري على الله أَحَدًا 
أَخْسِبُهُ إِنْ كان يَعْلَمْ ذَاكَ كذَا وَكذَا""", يعني النبي نى عن التمادح» فقال: "إياكم والتماذح -التمادح اللي هو التكلف في المدح- فإنه 


۲۹ 


صحيح الجامع 
١‏ صحيح الجامع 
** تح تلم 
"" أخرجه الترمذي وابن ماجه 

الذبح, "إياكم والتماذُح فإنه البح" وثبت أن البي -صلى الله عليه وسلم- قال: "قطعت ظهر أخيك". لما قعد بمدح بمدح بمدح بمدح, 
فإذا كان الإنسان اللي قدامي مؤتمن, الإنسان اللي قدامي يعني ما أخافش عليه الفتنة, فلا بأس أبدًا إن أنا أمدحه بخير ما أعلمه فيه» ودي 
كلمة ما شاء الله ترقق القلب. إغما إن المدح يوصل للتمادح» ويوصل لشعبة من النفاق» زي ما نرى بعض المتزلفين للمديرين, وأصحاب 
ا لمناصب» عشان لا لاء ده -والعياذ بالله- الذبح اللي البي -صلى الله عليه وسلم- قال عنه» وى عنه النبي محمد -صلى الله عليه وسلمه- 


والنبي قال لنا: لو في يوم من الأيام رأيتم هؤلاء المداحين, متخيلين أحبابي, كانوا دايا بيقولوا في المثل اللي عندنا في مصر يقول لك إيه؟ يا 
فرعون إيه فرعنك, قال: ما لقعش حد يربيني» أو ما لقتش حد يلمني. 

من ضمن الحاجات اللي تخلي فرعون برضه يتفرعن, اللي يلاقي المنافين حواليه, عمالين يثنوا عليه ده أنت ما شاء الله ده أنت كذاء ما 
لقاش حد ينصحه. ما لقاش حد يذكره بالله, لا كل اللي حواليه عمال بمدحه. ما حدش بينقده في حاجة» فبقى فرعون» عشان كده النبي - 
صلى الله عليه وسلم- أمرنا أمر صريح, فالشيخ بوب باب فقال: "يحثى في وجوه المداحين التراب", فقال: قال البي -صلى الله عليه وسلم- 
"إا رَْكُم المدَاجِينَ فَاحْنُوا في وجوههم الراب """. 

يبقى المدح مش على الإطلاق محمود! المدح ممكن بمدح في تاره» ويذم في تاره» بمدح إذا كان لا يخشى على الإنسان ده فتنة؛ بمدح إذا كان 
من باب ترقيق القلوب وتأليف القلوب» أما إذا كان التمادح علشان التزلف للناس الكبار أو إن أنا أغطي بمذا المدح على عيب أو مشكلة 
هو عملهاء لا دا دي مصيبة. 


من الأمور المهمة جدًا اللي الشيخ برضه ذكرها عندناء علشان تزداد معالم الحبة والألفة بيننا وبين بعض» هي مسألة الزيارة» التزاور بينا وبين 
بعض, النبي -صلى الله عليه وسلم- قال: "قال الله تعالى: وجبث عبتي لِلْمْمَحابِينَ ف والمتجالسينَ في والمتباذلينَ في والمتزاورينَ في" 
وذكر الشيخ عندنا عدة أبواب فقال: "باب الزيارة" إنك تزور أخوك, "باب من زار قومًا فطعم عندهم", "باب فضل الزيارة", إيه الكلام ده 
كله؟ ده كله ليه؟ ده كله علشان النبي يعلمنا إن من أهم الأمور اللي برضه اللي تأصل وتدعّم لقواعد الحبة بينا وبين بعض, إن أحنا نزور 
بعض في اللّه» تكون الزيارة لله بس. 

كان والدي دايا بيذكر طرفة كده. يقول لي -والدي كان شغال في الحافظة- فكان معاه واحد برضه من الأرياف وكده» فكان داعا يجيله 
واحد من البلد مغلا فيقول له إيه؟ أنا جاي لك زيارة من عند والدتك, والدتك بتقرئك السلام» وبتقول لك معلش والله خلص لنا الورقة 
دي» بعد فترة يقول لي بجي لي واحد تان يقول لي أنا جاي أزورك في الله أنا جاي والله مش عارف إيهء أنا جاي لك من بلد مخصوص, ده 
والدتك والله بعسلم عليك وبتقول لك خلص لي الورقة دي» فبيقول لحد ما الموضوع بقى كل شوية واحد يجيله وأنا جاي أزورك في الله وأمك 
بتقول لك إيه خلصت لي الورقة دي» فبيقول يعني في مرة جاله واحد بقى وهو كان متنرفز شوية, فجه بيقول له: أنا والله بحبك في الله وجاي 
لك من بلد مخصوص والله. وأزورك في الله ووالدتك بتبعت لك السلام» وبتقول لك خلص لي الورقة دي» قال له أمشي يا ابن مش عارف 
إيه» يعني والدتي كل مرة تبعت سلام» مفيش مرة تبعت حلة معمر, ولا فرخة ولا دكر بطء يعني أحنا مش عايزين الزيارات دي تكون هي 
اللي بينناء ولكن الزيارات اللي تكون بيننا هي الزيارات القائمة على الحبة والمودة والأخلاق» الزيارة اللي هي لا أرجو من ورائها شيء, لا 
أرجو من ورائها منفعة دنيوية» ولا أرجو من ورائها مصلحة ترجع عليّ» ولكن أنا عايز من وراء هذه الزيارة هي أنا بزور في الله بس. 


ا 


صحيح ابن ماجه 
*" صحيح مسلم 
7" صحيح الجامع 

قال النبي صلى الله وسلم: "أنَّ رَجُلَا زار أخَا له في قَرْيَةِ أُخْرى, فأرْصّدَ الله له. علَى مَدْرَجَتِهِ مَلَكَا فَلَما اى عليه قالَ: أيْنَ تُرِيدُ؟ قال: 
ريد خا لي في هذه القَرْيَةِ قالّ: غ و کو ال نممة أبس راي لازو عبان قالَ: لاء غير أن أَحَبَبتَةُ 
في الله عر وجل, قَالَ: فان رَسِولُ الله إِلَبْكَ بأنَّ اللّهَ قذ أَحَبَّكَ كما أَخْبَبْتَهُ فيه""". الزيارة في الله. إنك تزور أخ لك في الله» وتروح له كده 
وواخد معاك هدية بسيطة» وتقول له: ول آنا مش جي لي تيء ول ولكن ما ابت ت إلا من باب إن أنا أقول لك أنا بحبك في الله. 

ختم بمذا الباب من الأبواب الجميلة جدَّاء اللي الشيخ برضه ذكرها في هذا الباب» وبرضه بتؤدي إلى معنى جميل جدًا من معان الألفة والحبة 
بين الناس وبين بعضهم البعض. 

الحياة أحبابي مش قائمة على الأخذ بس» بعض الناس عايش في الحياة إنه ياخد بس» لأ الأصل في هذه الحياة قائمة على إنك تاخد وتردء 
تاخد وتكافئ» أنا واحد في يوم من الأيام أداني هدية, أنا كافئته» هتكون النتيجة الطبيعية جدَّاء ده دي شيء مركوز في فطر البشرء بعد فترة 
أبعت له هدية كمان» كده» تبقى الحياة القائمة على الأخذ والعطاء واحد داعا كل شوية أقول له: أنا عايزك في كذاء أنا عايزك في كذاء أنا 
عايزك في كذاء أنا عايزك في كذاء وني نفس الوقت أنا عمري في حياق ما حاولت إن أنا أرد الخير اللي هو عمله لي ده. 

عشان كده الشيخ بوب باب جميل جد "باب من صنع إليه معروفًا فليكافته", "باب من لم يجد المكافأة فليدعو له", "باب ما لم يشكر 
الناس"» وذكر تلات أو أربع خمس أحاديث جميلة جدًا. 

الحديث الأولاني قال: "من صُبعَ إليه معروفٌ فلْبجْزِه" » لو واحد في يوم من الأيام صنع لك معروف جازيه» واحد في يوم من الأيام وقف 
معاك في خدمة جازيه أنا مغلا واحد بيتزوج جديد وفيه واحد زميله واقف معاه وقفة جامدة جدًا جدًا جد لا بأس أبدًا بعد ما تخلص بقى 
فرحك» وإن شاء الله يعني» بعد أسبوع اتنين كده» تروح له البيت أنت وزوجتكء بزيارة طيبة جدّاء الزوجة تقعد مع الزوجة, والزوج طبعًا يقعد 
مع الزوج» وبزيارة طيبة كده, وتقول له: والله أنا مش عارف أقول لك إيه يا أخي» جزاكم الله خيرا على اللي أنت عملته معاياء أنتم مش 
متخيلين, إن أنا لما أروح لحد أقول له فعلًا أنت نعم الأخ أنت راجل جدَّاء أنت وقفت معايا وقفة والله أخويا الشقيق ما وقفهاش معاياء أنتم 
مش متخيلين الكلام ده تمكن يأثر في نفسية اللي قدامي قد إيه» إن أنا أشكره على اللي هو عمله معيء إن أنا أجازيه وأكافئه على اللي هو 
عمله معايا. 


الحياة أحبابي مش قائمة على الأخذ بس» ال حياة لابد تكون قائمة على الأخذ والعطاء النبي قال: "من صُبْعَ إليه معروف فَليْجْزِه فإن لم يجد 
ما يِه فلبُئْنِ عليه -مش قادر إن أنت ترد الجميل ده» تثني عليه فإنه إذا أثنى عليه فقد شكره -وخد بالك بقى من الحتة اللي جاية دي- 
وإن کتمه» فقد كفره”*", لو أستاذ ياسر في يوم من الأيام عمل معايا معروف كبير جدًاء وأنا كبرت دماغي, حت ما قلتلوش شكرّاء إنت كداء 
ده كفر للنعمة اللي أنت ربنا -عز وجل- ساقها إليك على يد هذا الرجل الصاح. 

وقال النبي -صلى الله عليه وسلم-: حديث ابن عمر: "ومن أتى إليكم معروفًا فكافئوه فإن لم تجدوا فادعوا له حتى تعلموا أن قد كافأقوة"؟", 
تفضل تدعي له بقدر ما هو صنع معاك من معروف. 

وعن ثابت أن أنس قال يا رسول الله ذهب الأنصار بالأجر كله؛ المهاجرين راحوا للنبي قالوا له يا رسول الله الأنصار أخدوا الأجر كلهء أحنا 
جينا هم» هما ضيفوناء وساعدوناء ووقفوا معاناء وأكلوناء وساعدوناء وأدوا لنا فلوس» وشاركونا في الأموال, وني الأراضي, وني البيوت» فقال 


۳۷ 
م سم 

ها صحيح الأدب المفرد 

7 صحيح أ داود 

النبي -صلى الله عليه وسلم- لأنه عارف إن المهاجرين مش قادرين يدفعوا لسه فقراء فقال: "لاء ما دعوم الله لهم وأثنيثم عليهم به"'“» 
طول ما أنتم بتدعو ربنا -عز وجل-. يا أخي أخوك عمل لك معروف, أرفع أيديك كده قدامه وقل يا رب» يا رب» أنت تعلم أنني لا أقدر 
أن أرد إليه المعروف, فاللهم كافئه بما هو أهل له. لا لا لا بما أنت أهل له. أنتم مش متخيلين الدعوة دي؟ النبي قال كده, "لا ما دعوت الله 
هم» وأثنيتم عليهم به". 

وقال -صلى الله عليه وسلم- - غختم بهذا الحديث - قال -صلى الله عليه وسلم-: "من لم يشكر الناس لم يشكر الله" . 


دي كانت بعض الأصول العامة اللي الشيخ ذكرها ما شاء الله. في مسألة التعامل الطيب مع الناس» وإزاي بالفعل إحنا نكسب الناس» وبإذن 
-تبارك وتعالى- نكمل في الحلقة القادمة ما يتعلق بقضية: إزاي نكسب قلوب الناس. 

أسأل الله -سبحانه وتعالى- أن يكون الدرسين دول» والتالت بتاعهم اللي هيكون مكمل هم بإذن الله من الدروس اللي تغير إن شاء الله في 
حياتنا كملتزمين, وتغير في حياتنا كدعاة إلى الله -سبحانه وتعالى-, وصلى الله نبينا محمد وعلى آله وصحبه وسلم. 


ع الأدب المفرد 


'* مجموع فتاوى ابن باز 

